钦定古今图书集成/明伦汇编/官常典/第464卷 > 沈法系
## 钦定古今图书集成/明伦汇编/官常典/第464卷 > 沈法系

按《宋书沈庆之传》：“庆之从弟法系，字体先，亦有将用。
初为赵伯符将佐，后随庆之征五水蛮。世祖伐逆，以
为南中郎参军，加宁朔将军，领三千人前发，与柳元
景旦至新亭。元景居中营，宗悫居西营，法系居东营。
东营据冈，贼攻元景，法系临射之，所杀甚众。法系堑
外树，悉伐之令倒。贼劭来攻，缘树以进。彭棑多开隙”，
选善射手，的发无不中，死者交横。事平，以为宁朔将
军、始兴太守。讨萧简于广州。闻台军将至，简诳其众
曰：“台军是贼劭所遣。”并信之。前征北参军顾迈被贼
徙在城内，善天文，云“荆、江有大兵。”城内由此固守。初，
世祖先遣邓琬围简，唯治一攻道。法系至，曰：“宜四面
并攻，若守一道，何时可拔？”琬虑功不在己，不从《法系》，
曰：“更相守五十日，日尽又不克。”乃从之。八道俱攻，一
日即拔，斩萧简，广州平，封库藏付邓琬而还。官至骁
骑将军、寻阳太守。